Document ID: 32005R0643

KOMISIJAS REGULA (EK) Nr. 643/2005
(2005. gada 27. aprīlis),
ar kuru atceļ Regulu (EK) Nr. 2909/2000 par Eiropas Kopienu nefinanšu pamatlīdzekļu grāmatvedības uzskaiti
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (1), un jo īpaši tās 133. panta 1. punktu,
tā kā:
(1)
Ar Komisijas 2000. gada 29. decembra Regulu (EK) Nr. 2909/2000 par Eiropas Kopienu nefinanšu pamatlīdzekļu grāmatvedības uzskaiti (2) ir izstrādāti grāmatvedības noteikumi un metodes attiecībā uz nefinanšu pamatlīdzekļiem saskaņā ar 1977. gada 21. decembra Finanšu regulu.
(2)
1977. gada 21. decembra Finanšu regulu aizstāja ar Regulu (EK) Nr. 1605/2002.
(3)
Šīs jaunās Finanšu regulas VII sadaļas 133. pantā paredzēts, ka grāmatvedības noteikumus un metodes pieņem Komisijas grāmatvedis.
(4)
Regulas (EK) Nr. 1605/2002 181. panta 2. punkta 3. daļā paredzēts, ka VII sadaļas noteikumi pilnībā stājas spēkā 2005. finanšu gadā.
(5)
Tāpēc ar 2005. gada 1. janvāri jāatceļ Regula (EK) Nr. 2909/2000, paredzot, ka to turpina piemērot grāmatvedības darbībām attiecībā uz finanšu gadiem pirms 2005. gada,
IR PIEŅĒMUSI ŠO REGULU.
1. pants
Regulu (EK) Nr. 2909/2000 atceļ.
Tomēr to joprojām piemēro grāmatvedības darbībām attiecībā uz finanšu gadiem līdz 2005. gadam.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
To piemēro no 2005. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 25. aprīlī

Labels: 2
4
15